0583.xml
سپریم کورٹ نے اسلام آبادکچہری واقعہ کے حوالے سے وزارت داخلہ کی رپورٹ رجسٹرارآفس اور فریقین کے وکلاکو فراہم کرنے کی ہدایت
اسلام آباد ۔28 اکتوبر (اے پی پی)سپریم کورٹ نے اسلام آبادکچہری واقعہ کے حوالے سے مقدمہ کی سماعت 12 نومبرتک ملتوی کرتے ہوئے ڈپٹی اٹارنی جنرل کوہدایت کی ہے کہ اسلام آباد کچہری میں فائرنگ اور بم دھماکے کے متعلق وزارت داخلہ کی رپورٹ رجسٹرارآفس اور فریقین کے وکلاکو فراہم کی جائے ۔منگل کوچیف جسٹس ناصر الملک کی سربراہی میں تین رکنی بینچ نے ایف ایٹ کچہری میں فائرنگ اور دھماکے سے متعلق از خود نوٹس کیس کی سماعت کی، اس موقع پر ڈپٹی اٹارنی جنرل نے واقعہ کے حوالے سے وزارت داخلہ کی رپورٹ عدالت میں جمع کروائی جس پرعدالت نے ڈپٹی اٹارنی جنرل کوہدایت کی کہ اس رپورٹ کی نقول رجسٹرار آفس اور فریقین کے وکلا ء کو دی جائے عدالت نے مزید ہدایت کی کہ فریقین کے وکلاء کو جسٹس شوکت عزیز کی سربراہی میں بننے والے کمیشن کی رپورٹ بھی فراہم کی جائے تاکہ وہ دونوں رپورٹس کاجائزہ لے کراپنا مدعا بیان کر یں عدالت نے متعلقہ حکام سے اسلا�آباد کچہری سانحے میں زخمی ہونے والے وکلاء رائے اظہر اور عاصم مختار کے علاج معالجے کی سہولیات سے متعلق رپورٹ طلب کرتے ہوئے مزید سماعت ملتوی کر دی۔
APP
28.10.14
0583p.xml
اسلام آباد کچہری دھماکہ‘ وزارت داخلہ کی رپورٹ سپریم کورٹ میں پیش
اسلام آباد (نمائندہ نوائے وقت) سپریم کورٹ میں اسلام آباد کچہری میں ہونے والے دھماکے اور فائرنگ سے متعلق ازخود نوٹس کیس کی سماعت کے دوران عدالت نے ڈپٹی اٹارنی جنرل کو وزارت داخلہ کی رپورٹ رجسٹرار آفس اور فریقین وکلا کو دینے کی ہدایت کرتے ہوئے کیس کی مزید سماعت 12نومبر تک ملتوی کر دی ہے۔ چیف جسٹس ناصر الملک کی سربراہی میں تین رکنی بنچ نے ایف ایٹ کچہری سانحہ سے متعلق از خود نوٹس کیس کی سماعت کی تو ڈپٹی اٹارنی جنرل نے وزارت داخلہ کی رپورٹ عدالت میں جمع کرواتے ہوئے بتایا ذمہ داروں کے خلاف کارروائی ہورہی ہے متاثرین کو کچھ امداد دے دی گئی جبکہ کچھ جلد فراہم کردی جائے گی منظوری ہوگئی ہے۔ عدالت نے ڈپٹی اٹارنی جنرل کو ہدایت کی کہ وہ رپورٹ رجسٹرار آفس اور فریقین وکلا کوفراہم کریں جبکہ جسٹس شوکت عزیز کی سربراہی میں بننے والے کمشن کی رپورٹ بھی فریقین وکلا کو دی جائے۔
nawa-e-waqt
29.10.14